Җәмәгать тыңлаулары башлану

турында хәбәр итү

Яр Чаллы шәһәре Хакименең 2026 елның 4 сентябрендәге М 478 номерлы карары нигезендә, җәмәгать тыңлауларына Яр Чаллы шәһәре муниципаль берәмлегенең генераль планы проекты чыгарыла .

Җәмәгать тыңлаулары «Россия Федерациясенең Шәһәр төзелеше кодексын гамәлгә кертү турында» 2004 елның 29 декабрендәге 191-ФЗ номерлы Федераль закон, шәһәр Уставының                           19 статьясы, Шәһәр Советының 2024 елның 1 июлендәге 34/9 номерлы Карары белән расланган Татарстан Республикасы Яр Чаллы шәһәре муниципаль берәмлегенең Җирдән файдалану һәм төзелеш кагыйдәләре, Шәһәр Советының 2018 елның 8 ноябрендәге 27/16 номерлы Карары белән расланган Яр Чаллы шәһәре муниципаль берәмлеге территориясендә Шәһәр төзелеше эшчәнлеге мәсьәләләре буенча иҗтимагый фикер алышуларны яки җәмәгать тыңлауларын оештыру һәм үткәрү тәртибе, Башкарма комитетның «Яр Чаллы шәһәренең җирдән файдалану һәм төзелеш комиссиясе турында» 2008 елның 1 декабрендәге 3791 номерлы Карары, Башкарма комитетның «Татарстан Республикасы Яр Чаллы шәһәре  муниципаль берәмлегенең генераль планына үзгәрешләр кертү турында тәкъдимнәр әзерләү хакында» 2025 елның 22 декабрендәге                   10823 номерлы Карары нигезендә үткәрелә.
Җәмәгать тыңлаулары үткәрүгә вәкаләтле орган – Яр Чаллы шәһәре муниципаль берәмлеге Башкарма комитеты.

Җәмәгать тыңлауларын үткәрү срогы – 09.09.2026 – 09.10.2026.

Җәмәгать тыңлаулары буенча мәгълүмат материаллары түбәндәге адрес буенча экспозициядә куелган: Яр Чаллы шәһәре, Мир проспекты, 62 (3/16), Башкарма комитетның архитектура, шәһәр төзелешен һәм торакны үстерү идарәсе, 206 кабинет, 2 этаж.
Экспозиция 2026 елның 9 сентябреннән 2026 елның 17 сентябренә кадәр ачык. Эш сәгатьләре: 8.00 дән 12.00 гә кадәр, 13.00 дән 17.00 гә кадәр. Шимбә, якшәмбе – ял көннәре. Экспозициядә җәмәгать тыңлауларының темасы буенча консультацияләр үткәрелә.
Җәмәгать тыңлаулары 2026 елның 17 сентябрендә 14.00 сәгатьтә Яр Чаллы шәһәре Башкарма комитеты бинасының 400 залында үткәрелә (Хәсән Туфан проспекты, 23).

400 залга керү катгый рәвештә  Азатлык мәйданы ягыннан оештырылган (5 нче керү, чыгу урыны).
Катнашучыларны терки башлау вакыты – 13.15.

Җәмәгать тыңлауларында катнашучылар, идентификацияләү максатында, үзләре турында мәгълүматлар (фамилиясе, исеме, атасының исеме, туган көне, яшәү (теркәлү) урыны адресы) бирәләр – физик затлар өчен; исеме, төп дәүләт теркәве номеры, урнашу урыны һәм адресы – юридик затлар өчен (мондый мәгълүматларны раслаучы документларны да теркәп).

Җәмәгать тыңлауларын үткәрү чорында катнашучылар Татарстан Республикасы Яр Чаллы шәһәре муниципаль берәмлегенең фикер алыша торган генераль планы проекты буенча үзләренең тәкъдимнәрен һәм искәрмәләрен 2026 елның 9 сентябреннән 2026 елның 17 сентябренә кадәр срокта түбәндәге ысуллар белән тапшырырга хокуклы:
 - экспозиция эшләү чорында тәкъдимнәрне һәм искәрмәләрне язу;
 - җәмәгать тыңлауларында катнашучыларның җыелышында чыгыш ясау;
 - оештыручы адресына шәхсән мөрәҗәгать итү; 
 - почта аша җибәрү;
 - язмача яки электрон документ формасында җәмәгать тыңлауларын оештыручы адресына җибәрү.
Яр Чаллы шәһәре муниципаль берәмлегенең генераль планы проекты буенча мәгълүмат материаллары «Интернет» мәгълүмат-телекоммуникация челтәрендә муниципаль берәмлек сайтында урнаштырылган ( www.nabchelny.ru.).

Сораулар белән Яр Чаллы шәһәре Башкарма комитетының архитектура, шәһәр төзелешен һәм торакны үстерү идарәсенә мөрәҗәгать итәргә: Мир проспекты, 62 (3/16), 206 кабинет,                 тел.: 8(8552) 39-24-48.

Яр Чаллы шәһәренең җирдән

файдалану һәм төзелеш комиссиясе 


